en en en es en en en en en en en en en en en az en en en en en fr en en en en en en en ml en ml ml ml ml ml ml ml ml ml ml ml ml ml ml ml ml ml ml ml en en en ml en ml nl ml en ml nl ml sv ml nl ml nl ml fr ml fr ml nl ml fr ml en ml fr ml nl ml en ml en ml en ml nl ml nl ml nl ml en ml en ml en ml en ml nl ml nl ml nl ml nl ml nl ml nb ml nl ml en ml en ml en ml nl ml en ml nl ml nl ml nl ml nl ml nl ml nl ml nl ml nl ml nl ml nl ml nl ml nl ml en ml en ml en ml nl ml nl ml nl ml fr ml nl ml nl ml en ml nl ml nl ml nl ml en ml nl ml nl ml nl es es tr es en
Kerala Malar - Online Malayalam News Portal
Home Homepage News Sports Editorial Tech Politics Business Education Movies Articles Opinion Contact Us
മനുഷ്യത്വത്തിന്റെ മഹോന്നത രൂപമാണ് കമ്യൂണിസം. ഇത് അന്വര്‍ത്ഥമാക്കുന്ന ആള്‍രൂപമാണ് എം.വി.ആര്‍.
കണ്ണൂരില്‍ മേലേത്ത് വീട്ടില്‍ രാഘവന്‍ സാഹചര്യങ്ങളോട് മല്ലിട്ടാണ് എം.വി.ആറായത്. അര്‍പ്പണവും കഠിനാധ്വാനവും പോരാട്ടവും സര്‍വ്വോപരി മനുഷ്യസ്‌നേഹവുമാണ് ആ വളര്‍ച്ചക്ക് നിദാനം.
ഫീസുകൊടുക്കാന്‍ കാശില്ലാതെ പഠനം നിര്‍ത്തി തൊഴിലാളിയായി, കമ്യൂണിസ്റ്റുപാര്‍ട്ടി പ്രവര്‍ത്തകനായി, നേതാവായി, ജനനായകനായി, എം.വി.ആറായി മാറിയ ആ ജീവിതഗാഥ സംഭവബഹുലമാണ്.
ജന്മിത്വവും മുതലാളിത്വവും കൊടികുത്തിവാണ ഒരു കാലഘട്ടത്തില്‍ അതിന്റെ ക്രൂരതകളെല്ലാം മുഖാമുഖം കണ്ട് വളര്‍ന്ന രാഘവന്‍ കമ്യൂണിസ്റ്റുപാര്‍ട്ടി നിരോധിക്കപ്പെട്ടിരുന്ന സമയത്ത് പതിനഞ്ചാം വയസിലാണ് പാര്‍ട്ടിയില്‍ ചേര്‍ന്നത്. പാര്‍ട്ടിയുടെ സെല്‍ സെക്രട്ടറിയായി. അന്ന് പാര്‍ട്ടി സെല്‍ സെക്രട്ടറിക്ക് പരസ്യമായി പ്രവര്‍ത്തിക്കാന്‍ കഴിയുമായിരുന്നില്ല. അതിനാല്‍ 'രമേശന്‍' എന്ന കള്ളപ്പേരിലായിരുന്നു പ്രവര്‍ത്തനം.
മര്‍ദ്ദിതര്‍ക്കും പീഢീതര്‍ക്കും ഇടയിലുളള പ്രവര്‍ത്തനമാകാം അദ്ദേഹത്തിനു പരുക്കന്‍ഭാവം പ്രദാനം ചെയ്തത്. പോരാട്ട ജീവിതത്തില്‍ നിന്നാകാം ചിരിക്കാന്‍ മറന്നത്. എന്നാല്‍ ഈ പരുക്കന്‍ ഭാവത്തിനും ചിരിക്കാത്ത മുഖത്തിനും പിന്നില്‍ സ്‌നേഹത്തിന്റെ വറ്റാത്ത ഉറവയുണ്ടായിരുന്നു. അതേ, എം.വി.ആര്‍ സ്‌നേഹത്തിന്റെ നിറകുടമായിരുന്നു.
സാമൂഹ്യ പ്രതിബന്ധത എന്നും എം.വി.ആറിന്റെ പ്രത്യേകതയാണ്. അതിന്റെ ഫലമായിട്ടായിരുന്നു യുവാക്കളെ സേവന സജ്ജരാക്കാനായി കേരള സോഷ്യലിസ്റ്റ് യുവജന ഫെഡറേഷന് (കെ.എസ്.വൈ.എഫ്) രൂപം നല്‍കിയത്. ഈ കെ.എസ്.വൈ.എഫ് ആണ് ഡി.വൈ.എഫ്.ഐ ആയി രൂപപരിണാമം പ്രാപിച്ചത്. ഭസ്മാസുരന് വരം കൊടുത്തതുപോലെയായി അത്. ആ ഡി.വൈ.എഫ്.ഐ പിന്നീട് രക്തദാഹവുമായി അദ്ദേഹത്തിന്റെ പിന്നാലെ നടന്നത് ചരിത്രത്തിന്റെ വിരോധാഭാസം.
വേദനയില്‍ ഉലയുന്ന ആ മനസ് ഇച്ഛാശക്തിയുടെ പ്രതീകംകൂടിയാണ്. പതിനാറ് വര്‍ഷക്കാലം പാപ്പിനിശ്ശേരി പഞ്ചായത്തിന്റെ പ്രസിഡന്റായിരന്നു അദ്ദേഹം. സാമ്പത്തികമായി പഞ്ചായത്ത് നന്നേ ബുദ്ധിമുട്ടുന്നകാലം. ഏക്കറുകള്‍ വരുന്ന ചതുപ്പുനിലം നികത്തി തെങ്ങിന്‍തോപ്പാക്കി മാറ്റാന്‍ എം.വി.ആര്‍ തീരുമാനിച്ചു. പലരും മൂക്കത്ത് വിരല്‍വച്ചു. പക്ഷെ, ആ ചതിപ്പ് തെങ്ങിന്‍തോപ്പായി. ഭഗത്‌സിങ് നഗറായി. ഇന്നും അത് പഞ്ചായത്തിന്റെ മുഖ്യവരുമാന സ്രോതസാണ്.
അടുത്ത സുഹൃത്ത് പാമ്പുകടിയേറ്റ് ചികിത്സ കിട്ടാതെ മരിച്ചപ്പോള്‍ ഉലഞ്ഞ ആ മനസാണ് പാപ്പനിശ്ശേരിയില്‍ വിഷചികിത്സാകേന്ദ്രം തുടങ്ങാന്‍ പ്രേരിപ്പിച്ചത്. അത് ദേശീയ ശ്രദ്ധ പിടിച്ചുപറ്റിയ സ്ഥാപനമായി. വിഷചികിത്സയിലെ ഗവേഷണങ്ങള്‍ക്ക് വേണ്ടിയാണ് പറശ്ശിനിക്കടവില്‍ സര്‍പ്പോദ്യാനം സ്ഥാപിച്ചത്. ചികിത്സാരംഗത്ത് ഉത്തരമലബാറിലെ പിന്നോക്കാവസ്ഥയില്‍ മനംനൊന്താണ് എ.കെ.ജി സ്മാരക സഹകരണ ആശുപത്രി എം.വി.ആര്‍ പടുത്തുയര്‍ത്തിയത്. അന്ന് എം.വി.ആറിനെ അദ്ദേഹത്തിന്റെ പാര്‍ട്ടി-സി.പി.എം-വിശേഷിപ്പിച്ചത് ''ഏറ്റവും വലിയ മനുഷ്യസ്‌നേഹി'' എന്നായിരുന്നു. ആ മനുഷ്യസ്‌നേഹി അതേ എ.കെ.ജി ആശുപത്രിയില്‍ കയ്യേറ്റത്തിനും കല്ലേറിനും വിധേയനാകുന്നതും നമുക്ക് കാണേണ്ടിവന്നു.
ആയൂര്‍വേദ ചികിത്സാ രംഗത്തേക്കുളള കാല്‍വയ്പായിരുന്നു പറശ്ശിനിക്കടവിലെ എം.കെ. ഉമ്മര്‍കോയ സ്മാരക ആശുപത്രി. ഇന്നത് ആയൂര്‍വേദ മെഡിക്കല്‍ കോളേജാണ്. ലോകോത്തര നിലവാരമുളള സഹകരണ ആശുപത്രി എന്ന ലക്ഷ്യമാണ് പരിയാരം മെഡിക്കല്‍ കോളേജ് സ്ഥാപനത്തിനു പിന്നില്‍. എത്രമാത്രം എതിര്‍പ്പാണ് അന്ന് നേരിട്ടത്. ഇന്നത് വൈദ്യശാസ്ത്രത്തിന്റെ എല്ലാ നൂതന ശാഖകളമുളള ഏഷ്യയിലെ തന്നെ പ്രമുഖസ്ഥാപനമായി വളര്‍ന്നിരിക്കുന്നു. പശ്ചിമ ബംഗാള്‍ മുഖ്യമന്ത്രിയായിരുന്ന ബുദ്ധദേവ് ഭട്ടാചാര്യ അന്ന് നിയോഗിച്ച പഠനസംഘം ''മാതൃകാപരവും അനുകരണിയവുമായ സഹകരണ സ്ഥാപനം'' എന്നാണ്  പരിയാരം കോളേജിനെ വിശേഷിപ്പിച്ചത്.
ആ ഇച്ഛാശക്തിയുടെ ഏറ്റവും വലിയ സാക്ഷിപത്രമാണ് നിര്‍ദ്ദിഷ്ട വിഴിഞ്ഞം രാഷ്ട്രാന്തര കണ്‍ടൈനര്‍ ട്രാന്‍സ്ഷിപ്പ്‌മെന്റ് ടെര്‍മിനല്‍. നൂറ്റാണ്ടുകളുടെ സ്വപ്നമായ വിഴിഞ്ഞം തുറമുഖം യാഥാര്‍ത്ഥ്യമാക്കാനുളള ഭഗീരഥ പ്രയത്‌നത്തിലായിരുന്നു ഭരണത്തിലിരുന്ന പത്തുകൊല്ലക്കാലവും എം.വി.ആര്‍. ഈ കൊച്ചു കേരളത്തില്‍ നാലിയിരത്തി അറുപത് കോടി രൂപയുടെ ഒരു തുറമുഖമോ എന്ന് അത്ഭുതം കൂറിയവരുണ്ട്. അപ്രായോഗികം, സാങ്കല്‍പ്പികം എന്നൊക്കെപ്പറഞ്ഞ് പദ്ധതിയെ തളളിയവര്‍ ഒട്ടേറെയായിരുന്നു. അവരെയെല്ലാം വിസ്മയിപ്പിച്ചുകൊണ്ട് ആ സ്വപ്ന പദ്ധതി സാക്ഷാത്കാരത്തിന്റെ പടിവാതില്‍ക്കല്‍ എം.വി.ആര്‍ എത്തിച്ചു. പദ്ധതി ഏറ്റെടുക്കാനെത്തിയത് ചൈനീസ് കമ്പനി ആകയാല്‍ സുരക്ഷാപ്രശ്‌നത്തിന്റെ പേരില്‍ കേന്ദ്രാനുമതി എന്ന കടമ്പയില്‍ തട്ടി നിന്നു.
സഹകരണ മേഖലയുടെ വികസനത്തിന് വലിയ സംഭാവനയാണ് മന്ത്രിയെന്ന നിലയില്‍ എം.വി.ആറിന്റെത്. സഹകരണ മേഖലയിലെ നിയമനങ്ങള്‍ പി.എസ്.സിക്ക് വിട്ടത് എം.വി.ആര്‍. അനേകായിരങ്ങള്‍ക്ക് ആശ്വാസം പകര്‍ന്നതാണ് ഒറ്റത്തവണ തീര്‍പ്പാക്കല്‍ പദ്ധതി. ജീവനക്കാര്‍ക്ക് മെച്ചപ്പെട്ട ആനുകൂല്യങ്ങള്‍ നല്‍കിയതും എം.വി.ആറിന്റെ സ്‌നേഹസ്പര്‍ശമാണ്.
നാഥനില്ലാതെ കിടന്ന തുറമുഖ വകുപ്പിനെ സനാഥമാക്കിയതും അവഗണന.യുടെ കയത്തില്‍നിന്നും കരകയറ്റിയതും എം.വി.ആര്‍. കേരളത്തില്‍ ആദ്യമായി തുറമുഖനയം പ്രഖ്യാപിച്ചതും ഈ ഭരണത്തിലാണ്.
കേരളാനിയമസഭയിലെ ഗര്‍ജ്ജിക്കുന്ന സിംഹമായിരുന്നു അദ്ദേഹം. സി പി എം നേതൃനിരയിലായിരുന്നപ്പോള്‍ ചോദ്യം ചെയ്യാത്തപ്പെടാനാവാത്ത നേതാവായിരുന്നു. ബദല്‍ രേഖയുടെ പേരിലാണ് പാര്‍ട്ടിയില്‍ നിന്നും പുറത്തുപോകേണ്ടിവന്നതും പുതിയ പാര്‍ട്ടി-സി എം പി-ക്ക് രൂപംനല്‍കിയതും.
ഖ്യാതിയുടെ നേട്ടങ്ങളുടെയും പിന്നാലെ എം.വി.ആര്‍ പോയിട്ടില്ല. അതൊക്കെ അദ്ദേഹത്തെ തേടിവരികയായിരുന്നു. നേരിനൊപ്പം നിന്നു. നേരെന്ന് തോന്നിയതിനുവേണ്ടി വാദിച്ചു. വിശ്വാസപ്രമാണങ്ങളില്‍ ഉറച്ചുനിന്നു. വലിയൊരു പ്രസ്ഥാനത്തിന്റെ നേതൃനിരയില്‍നിന്നും എടുത്തെറിയപ്പെടുമെന്നറിഞ്ഞിട്ടും വിശ്വാസങ്ങളെ ഒറ്റികൊടുക്കാതെ പൊരുതിയ ചരിത്രമാണ് എം.വി.ആറിന്റേത്.
ഇത്രയേറെ വേട്ടയാടപ്പെട്ട വേറൊരു നേതാവില്ല കേരളത്തില്‍. ഊരുവിലക്ക് ഏര്‍പ്പെടുത്തി. വഴി തടഞ്ഞു. കല്ലെറിഞ്ഞു. പത്മവ്യൂഹം ചമച്ചു. തറവാട് അഗ്നിക്കിരയാക്കി. പോറ്റിവളര്‍ത്തിയ മിണ്ടാപ്രാണികളെ അരുംകൊല ചെയ്തു. കളളക്കേസുണ്ടാക്കി ജയിലിലടച്ചു. ഭാര്യക്കും മക്കള്‍ക്കും പോലും കാണുന്നതിന് വിലക്കേര്‍പ്പെടുത്തി....അങ്ങനെ എന്തൊക്കെ.
അറിയപ്പെടാത്ത എം.വി.ആറി്‌ന്റെ ജീവിതത്തിലെ ചില ഏടുകളാണിതൊക്കെ. ആള്‍ക്കൂട്ടത്തില്‍ തനിയേ നടന്നു. തലകുനിക്കേണ്ടി വന്നിട്ടില്ല.ആദര്‍ശവും സ്വാഭിപ്രായവും ബലികഴിച്ചിട്ടില്ല. വികസനത്തിന്റെ പ്രതിരൂപമായിരുന്നു എം.വി.ആര്‍. ഒരു വര്‍ഷത്തിലേറെയായി രോഗത്തിന്റെ പിടിയില്‍ അമര്‍ന്നപ്പോഴും രാഷ്ട്രീയജീവിതം വെടിയാന്‍ അദ്ദേഹം തയ്യാറായില്ല. ഒടുവില്‍ ആ രോഗത്തിന് അദ്ദേഹം കീഴടങ്ങി. എം.വി.ആര്‍ ഇനി ഓര്‍മ്മയില്‍.
(ചിത്രം.ഹോംപേജ്-പരിയാരം മെഡിക്കല്‍ കോളേജ് എംവിആറിന്റെ മാനസ പുത്രിയാണ്.)
comments powered by Disqus. comments powered by Disqus
ഹരിതഗ്രാമം: ഒരു പരിവര്‍ത്തനത്തിന്റെ കഥ
മാറാരോഗികള്‍ക്ക് ആശ്വാസമായി സാന്ത്വന പരിചരണം
ഉണ്ണിരാജ: അറിവ് ആയുധമാക്കിയ സഖാവ്
കേരളത്തെ പിന്നോട്ട് നയിച്ച അഞ്ചു വര്‍ഷങ്ങള്‍
മരണാനന്തരം മനുഷ്യാവയവങ്ങള്‍ മണ്ണിനോ മനുജനോ ?
നടക്കാത്ത മൂന്നാം ബദല്‍ മോഹം
വിഴിഞ്ഞം: ഇടതു നിലപാട് ഞെട്ടിപ്പിക്കുന്നു
ഈ സര്‍ക്കാര്‍ കൂടെയുണ്ട്; എപ്പോഴും
സ്വദേശി ജാഗരണ്‍ മഞ്ച് എതിര്‍ത്താലും ബിജെപിയെ ആര്‍എസ്എസ് തടയില്ല
യുറോപ്പിലെ ആളൊഴിഞ്ഞ പള്ളികള്‍ വില്‍പ്പനക്ക്
മലയാളക്കരിയില്‍ ചെങ്കൊടി പാറലിന് 75 ആണ്ട്
തീവ്രവാദികളെ അമര്‍ച്ച ചെയ്യാനാവാതെ പാകിസ്ഥാന്‍
എണ്ണ വിപണി തകര്‍ച്ച ടെക്‌സാസിലെ എണ്ണക്കിണറില്‍ നിന്നും
മോറല്‍ പൊലിസിങിനെതിരെ കേരളത്തില്‍ ചുംബനവും ലണ്ടനില്‍ മുലയൂട്ടലും
പ്രായമേറുന്ന യുറോപ്പിന് കുടിയേറ്റക്കാരെ ആവശ്യം
യുദ്ധവീരന്‍ ഐഎന്‍എസ് വിക്രാന്തിനെ പൊളിച്ചടുക്കി
കമ്യുണിസ്റ്റുപാര്‍ട്ടികളുടെ കോണ്‍ഗ്രസ് വിരോധം സ്റ്റാലിനിസത്തിന്റെ ബാക്കി പത്രം
കുടിയേറ്റം: ചെകുത്താനും കടലിനുമിടയില്‍ യൂറോപ്പ്
എംവിആര്‍ വിഴിഞ്ഞത്തിന്റെ സാധ്യതകള്‍ കണ്ടറിഞ്ഞ ഭരണാധികാരി
എണ്ണ വിലയിലെ കുറവ്: റഷ്യക്കെതിരായ യുഎസിന്റെ രഹസ്യ യുദ്ധം
മലാലയെ ലോകം ആദരിക്കുമ്പോള്‍ പാകിസ്ഥാനില്‍ ഭ്രഷ്ട്
മദ്യവും ഫ്‌ളക്‌സും പിന്നെ തരൂറും
കൈലാഷ് സത്യാര്‍ഥി; അക്ഷീണനായ അവകാശസംരക്ഷകന്‍
യുവസംരംഭകര്‍ക്ക് വഴിയൊരുക്കി കേരളം (മുഖ്യമന്ത്രി എഴുതുന്നു)
മോദിക്കു യുഎസ് കോടതി സമന്‍സ്; കരിങ്കൊടികളും കാണേണ്ടി വന്നേക്കും
മഹാരാഷ്ട്രയിലെ മാറുന്ന തെരഞ്ഞെടുപ്പ് മുഖം
മദ്യ നിരോധനക്കാര്‍ സ്പിരിറ്റ് ലോബിയുടെ ആള്‍ക്കാരോ?
ഇസ്‌ളാമിക സ്റ്റേറ്റിനെതിരെയുള്ള പോരാട്ടത്തില്‍ ശത്രുവിന്റെ ശത്രു മിത്രം
ശീതയുദ്ധത്തിന്റെ പുതിയ ഘട്ടമായി യുെ്രെകന്‍ പ്രതിസന്ധി
നേട്ടങ്ങള്‍ക്കിടയിലും കേരളം പോകുന്നത് പിറകോട്ട്
All rights Reserved 2017 © Kerala Malar